
ŠAKIŲ RAJONO SAVIVALDYBĖS ADMINISTRACIJOS DIREKTORIUS

ĮSAKYMAS
DĖL ŠAKIŲ RAJONO SAVIVALDYBĖS ADMINISTRACIJOS DIREKTORIAUS 2026 M. RUGPJŪČIO 11 D. ĮSAKYMO NR. AG-114 „ŠAKIŲ RAJONO SAVIVALDYBĖS NEKILNOJAMŲJŲ DAIKTŲ PARDAVIMO VIEŠAME AUKCIONE SĄLYGŲ PATVIRTINIMO“ PAKEITIMO

2026 m. rugsėjo      d.  Nr. AG-
Šakiai

	Atsižvelgdamas į AB „Energijos skirstymo operatorius“ 2026-08-30 raštą Nr. 26KR-SD-7896 „Dėl pastato naudojimo ir įsigijimo“,
	pakeičiu Garažo (unikalus Nr. 4400-0846-3750, bendras plotas 95,56 kv. m); 0,0415 ha ploto žemės sklypo (kadastro Nr. 8470/0001:4, unikalus Nr. 4400-2514-8150), adresu: Šakių r. sav., Kudirkos Naumiesčio sen., Panovių k., Juozo Lingio g. 1A, pardavimo viešo aukciono sąlygas, patvirtintas Šakių rajono savivaldybės administracijos direktoriaus 2026 m. rugpjūčio 11 d. įsakymo Nr. AG-114 „Dėl Šakių rajono savivaldybės nekilnojamųjų daiktų pardavimo viešame aukcione sąlygų patvirtinimo“ 2 punktu, papildau pastraipą „Kitos aukciono sąlygos“ ir ją išdėstau taip:
„Kitos aukciono sąlygos: 
1. Nekilnojamasis turtas yra parduodamas esamos fizinės ir funkcinės būklės bei pagal esamus nekilnojamojo turto kadastro duomenis. Šakių rajono savivaldybė neįsipareigoja nustatyti aktualios nekilnojamojo turto kadastro duomenų būklės. Šakių rajono savivaldybė neįsipareigoja iškraustyti patalpose esančių daiktų (ši sąlyga netaikoma antrojoje aukciono sąlygoje nurodytiems AB „Energijos skirstymo operatorius“ (ESO) įrenginiams, kuriems taikomas įstatyminis servitutas). 
2. Parduodamo garažo pastato patalpose yra įrengti AB „Energijos skirstymo operatorius“ (ESO) nuosavybės teise priklausantys ir faktiškai eksploatuojami veikiantys transformatorinės (SI-318) įrenginiai. Aukciono dalyviai informuojami ir patvirtina, kad jiems žinoma apie šias esmines turto naudojimo ir teisinio statuso sąlygas:
2.1. Vadovaujantis Lietuvos Respublikos elektros energetikos įstatymo 75 straipsnio 3 dalimi, įrenginiams, esantiems transformatorinės SI-318 apsaugos zonos ribose, taikomas įstatyminis servitutas. Skirstomųjų tinklų operatoriai turi teisę nekliudomai prieiti, privažiuoti ar kitaip patekti prie šių elektros energetikos objektų, teisės aktų nustatyta tvarka atlikti jų remonto, techninės priežiūros, eksploatavimo, rekonstravimo ar modernizavimo darbus, taip pat įrengti naujus elektros energetikos objektus, neišplečiant esamų apsaugos zonų ribų (Elektros energetikos įstatymo 75 str. 4 d.). 
2.2. Aukciono dalyvis patvirtina, kad prieš registruodamasis į aukcioną detaliai susipažino su garažo pastato ir žemės sklypo Nekilnojamojo turto registro išrašų duomenimis, Specialiųjų žemės naudojimo sąlygų įstatymo apribojimais, žemės sklypo planu bei faktine pastato būkle.
2.3. Aukciono dalyvis sutinka su nustatytais apribojimais, pretenzijų Pardavėjui (Savivaldybei) dėl jų ar pastate esančių ESO įrenginių neturi ir prisiima visą riziką, pareigas bei išlaidas dėl tolesnio šio turto naudojimo, servitutų ar galimo transformatorinės įrenginių iškėlimo ateityje savo lėšomis (inicijuojant procedūras pagal ESO nustatytą tvarką). 
2.4. Pardavėjas (Savivaldybė) nekompensuos jokių išlaidų, nuostolių ar žalos, susijusios su šiais apribojimais bei ESO įrenginių buvimu ir eksploatavimu statinyje.“

Parengė	
Biudžeto, turto ir strateginio planavimo skyriaus 
vyriausioji specialistė
	
Irmunda Čepulionienė
2026-09-03
image1.png
V4
m





